Diari Oficial de la Generalitat Valenciana


Sumari del DOGV 194, del 08-10-1984 (1984/803440)

REIAL DECRET 1627/1984, d'1 d'agost, sobre traspàs de funcions i serveis de l'Administració de l'Estat a la Comunitat Valenciana en matèria de carreteres.
----------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1984/08/01/1627/dof/vci/html**

### Dades del document

Número de DOGV
:   194

Data del DOGV
:   08-10-1984

Secció del DOGV
:   DISPOSICIONS GENERALS

Número del document
:   1984/803440


Data del document
:   01-08-1984

Organisme emissor
:   Presidència del Govern

Tipus de document
:   Reial decret

Reial Decret 1627/1984, d'1 d'agosto, sobre traspás de funcions i serveis de l'Administració de l'Estat a la Comunitat Valenciana en matèria de carreteres.  
El Reial Decret 4015/1982, de 29 de desembre, determina les normes i els procediments a què han d'ajustar-se els traspassos de funcions i serveis de l'Administració del Estat a la Comunitat Valenciana.   
D'acord amb el que disposa el Reial Decret esmentat que també regula el funcionament de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana, aquesta Comissió, després de considerar la conveniència i la legalitat de realitzar els traspassos, adoptà, en la reunió del dia 27 de juny de 1983, l'oportú acorda la virtualitat pràctica del qual exigeix que siga aprovat pel Govern mitjançant Reial Decret.   
En atenció a aquestes consideracions, en compliment del que disposa el número 2 de la disposició transitòria quarta de l'Estatut d'Autonomia de la Comunitat Valenciana, a proposta dels Ministres d'Obres Públiques i Urbanisme i d'Administració Territorial, i amb la deliberació prèvia del Consell de Ministres en la reunió del dia 1 d'agost de 1984,   
DECRETE:   
Article 1.r  
S'aprova l'acord de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana, de data 27 de juny de 1983 pel qual es traspassen funcions de l'Estat en matèria de carreteres a la Comunitat Valenciana i els mitjans personals, materials i pressupostaris necessaris per a l'exercici d'aquelles.   
Article 2.n  
1. Conseqüentment, queden traspassats a la Comunidad Autònoma les funcions a què fa referència l'acord inclòs com a annex I del present Reial Decret, amb els béns, drets i obligacions, així com el personal i els crèdits pressupostaris que figuren en les relacions adjuntes al mateix acord de la Comissió Mixta, en els termes i condicions que s'hi especifiquen.   
2. En l'Annex II d'aquest Reial Decret s'inclouen les disposicions afectades per aquest traspàs.   
Article 3.r   
Els traspassos a què fa referència aquest Reial Decret tindran efectivitat a partir del dia assenyalat en l'acord de l'esmentada Comissió Mixta, sense perjudici que el Ministeri d'Obres Públiques i Urbanisme produesca, fins l'entrada en vigor d'aquest Reial Decret, els actes administratius necessaris per al manteniment dels serveis en el mateix règim i nivell de funcionament que tenien en el moment de l'adscripció de l'acord que es transcriu com annex I d'aquest Reial Decret.  
Article 4.t   
Aquest Reial Decret entrarà en vigor el mateix dia de la publicació en el "Boletín Oficial del Estado".   
Donat a Ciutat de Mallorca, l'1 d'agost de 1984.   
JOAN CARLES R.  
El Ministre de la Presidència,  
JAVIER MOSCOSO DEL PRADO Y MUÑOZ   
ANNEX I  
El Sr. Gonzalo Puebla de Diego i la Sra. Maria Blanca Blanquer i Prats, Secretaris de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana,   
CERTIFIQUEN:   
Que en la sessió plenària de la Comissió, celebrada el dia 27 de juny de 1983, s'adoptà acord sobre traspàs a la Comunitat Valenciana de les funcions i dels serveis de l'Estat, en matèria de carreteres, en els termes que tot seguit s'expressen:   
A) Referència a normes constitucionals i estatutàries i legals en què s'ampara el traspàs.   
La Constitució, en l'article 148.1.5, estableix que les Comunitats Autònomes podran assumir competències en matèria de carreteres, l'itinerari de les quals es desplega íntegrament en el territori de la Comunitat Autònoma, i en l'article 149.1.24 reserva a l'Estat la competència exclusiva sobre obres públiques d'interés general o la realització de les quals afecte més d'una Comunitat Autònoma, i en el número 13 del mateix apartat i article atribueix a l'Estat la competència exclusiva amb relació a les bases i coordinació de la planificació general de l'activitat econòmica. D'altra banda, l'Estatut d'Autonomia de la Comunitat Valenciana estableix, en l'article 31.14, que correspon a la Comunitat Autònoma la competència exclusiva en carreteres, l?itinerari de les quals es desplegare íntegrament en territori de la Comunitat.   
Sobre la base d'aquestes previsions constitucionals i estatutàries cal operar ja en aquest Camp traspassos de funcions d'aquesta mena.   
B) Criteris utilitzats per a la determinació de les carreteres que han de ser traspassades a la Comunitat Autònoma i de les que han de romandre a càrrec de l'Estat.   
En aplicació de les disposicions legals esmentades en l'epígraf A), s'acorden els criteris que s'exposen tot seguit, per a la definició concreta de les carreteres d'interés general de l'Estat i d'interés de la Comunitat Autònoma.   
B. 1. Carreteres estatals:   
Són carreteres estatals les integrades en itineraris d'interés general de l'Estat, definint-hi les següents:   
-Els itineraris de tràfic internacional, inclosos en els convenis corresponents.   
-Els itineraris d'accés als principals passos fronterers.   
-Els itineraris d'accés als ports d'interés general de l'Estat, i als aeroports d'interés general servits per línies regulars de tràfic.   
-Els itineraris d'enllaç entre les Comunitats Autònomes peninsulars, a través dels principals nuclis de població del territori de l'Estat, formant una xarxa contínua.   
B.2. Carreteres de titularitat autonómica:   
Són carreteres de titularitat autonómica aquelles l?itinerari de les quals es desplegare íntegrament en el territori de les respectives Comunitats i no formen part dels itineraris d'interés general de l'Estat.   
C) Funcions de l'Estat que assumeix la Comunitat Autònoma i identificació de les carreteres i dels serveis que es traspassen.   
Es traspassa a la Comunitat Valenciana les funcions següents:   
a) L'administració i gestió de les carreteres que passen a ser titularitat de la Comunitat Autònoma d'acord amb aquest acorda i s'inclou nominalment i detallada en la relació número 1 adjunta.   
b) Les funcions que la Llei 51/1974 de Carreteres atribueix als òrgans de l'Administració de l'Estat, en relació amb les carreteres de titularitat autonómica, provincial i municipal.   
c) La facultat de projectar, construir, conservar i explotar noves carreteres d'interés autonòmic.   
2. Es traspassen a la Comunitat Autònoma els mitjans personals i materials que es descriuen en els epígrafs següents i en les relacions adjuntes números 1, 2, 3 i 4.   
D) Serveis i funcions que es reserva l'Administració de l'Estat.   
a) La titularitat, administració i gestió de les carreteres que d'acord amb els criteris establerts en l'epígraf B. I, no són objecte de transferència.   
b) La facultat de projectar, construir, conservar i explotar noves carreteres d'interés general, en desplegament de les atribucions conferides a l'Estat per l'article 131 de la Constitució Espanyola.   
c) La determinació de la normativa tècnica bàsica d'interés general i en particular la referida a la senyalització i el balisament de les carreteres.   
E) Funcions en què han de concòrrer l'Administració de l'Estat i la de la Comunitat Autònoma i forma de cooperació.   
1. Es desplegaran coordinadament entre el Ministeri d'Obres Públiques i Urbanisme i la Comunitat Valenciana les funcions que es deriven de l'aplicació de l'article 131.2 de la Constitució Espanyola.   
2. Es crea una Comissió de coordinació de caràcter transitori, integrada per dos representants del Ministeri d'Obres Públiques i Urbanisme i dos de la Comunitat Valenciana, amb les funcions que expressament se li atribueixen en aquest acorda així com les necessàries per tal de coordinar les actuacions de l'Estat i la Comunitat en la matèria i formalitzar el lliurament dels elements materials a traspassar, citats o no nominalment en les relacions adjuntes, tot i fent les propostes que siguen adients perquè el traspàs es realitze sense menystenir el servei públic.   
3. El Ministeri d'Obres Públiques i Urbanisme i la Comunitat Valenciana es prestaran mútuament la màxima col·laboració en aquelles matèries tècniques que escaiga, especialment pel que fa a tecnología de carreteres i informació estadística, tot preveient la possible utilització conjunta dels mitjans disponibles.   
4. El Ministeri d'Obres Públiques i Urbanisme i la Comunitat Valenciana podran establir els convenis i els acords necessaris per a la millar gestió del conjunt de les xarxes de la seua titularitat.   
F) Béns drets i obligacions de l'Estat que es traspassen.  
1. Es traspassen a la Comunitat Valenciana els béns immobles afectes a les carreteres transferides que s'identifiquen en les actes que s'alcen a l?efecte.   
En concret es traspassen els béns següents:   
a) Habitatges de personal i parcs de maquinària expressats en la relació 2. 1.   
b) Locals d'oficines, descrits en la relació 2.2, així com el deute en metres quadrats que en l'esmentada relació s'indica, fins que no siga convalidada la transferència de locals d'oficina assenyalada.   
c) Altres béns immobles descrits en la relació 2.3. Igualment es traspassen a la Comunitat Valenciana totes les parcel·les annexes a les carreteres traspassades i resultants de modificacions de traçat o expropiades per millores, eixamples, etc., així com totes les parcel·les, vivers, magatzems, coses de peons de camins, etc., que estiguen annexes a les carreteres traspassades o al servei d'aquestes i que no estiguen expressament incloses en la relació 2.3.   
2. Alhora, es trapassen a la Comunitat Autònoma els expedients de contractació en marxa i els contractes en execució afectats pel traspàs, que es detallen en la relació 2.4, amb les anualitats corresponents.   
Això no obstant, per a les obres en fase de contractació o en marxa en el moment del traspàs, es podran concertar acords bilaterals específics de col·laboració per a la gestió i liquidació d'aquestes.   
A partir de l?efectivitat del traspàs la Comunitat Autònoma se subroga en els drets i les obligacions que amb posterioritat a aquesta es deriven dels expedients anteriors de contractació i obres en execució. Les indemnitzacions corresponents als expedients expropiatoris lligats als mitjans traspassats i iniciats amb anterioritat a la data d'entrada en vigor del traspàs, seran de càrrec de l'Administració de l'Estat en la part que ultrapasse els recursos destinats a la cobertura del cost efectiu.   
Sense perjudici d'allò previst en matèria d'expropiacions, serà de càrrec de l'Administració de l'Estat el cost derivat del compliment i l'execució per la Comunitat Valenciana de les sentències judicials que es pronuncien en els processos iniciats amb anterioritat a la data d'efectivitat del traspàs, o els que, iniciats després de la data esmentada, tinguen per objecte el reconeixement de drets o situacions jurídiques, que siguen declarades judicialment perfeccionades amb anterioritat a aquesta, sempre que es notifique a l'Administració de l'Estat en temps i forma, a efectes que, en temps hàbil, puguen personar-se degudament.   
3. Es traspassa a la Comunitat Valenciana els vehicles i la maquinària assenyalats en la relació 2.5 la identificació dels quals serà realitzada per la Comissió de Coordinació esmentada i materializada en les corresponents actes de lliurament.   
4. Alhora es trapassa a la Comunitat Valenciana el mobiliari, material d'oficina i equips de delineació reprogramació, fotogrametria, topografia, auscultació laboratoris, taller, radiotelèfons, equips informàtics i d'altres adscrits als Serveis de Carreteres, corresponents al compliment de les funcions traspassades. A tal efecte, la Comissió de Coordinació anteriorment esmentada realitzarà un inventari detallat dels elements esmentats, amb llur valor actualitzat a fi de formalitzar l?acta de lliurament.   
G) Personal adscrit als serveis i les institucions que es traspassen.   
El personal adscrit als serveis i les institucions que es traspassen i que es referencia nominalment en la relació adjunta número 3, passarà a dependre de la Comunitat corresponent, en els termes legalment previstos per l'Estatut d'Autonomia i d'altres normes aplicables en cada cas, en les mateixes circumstàncies que s'especifiquen en la relació adjunta i amb el número de Registre de Personal.   
2. La Subsecretaria del Ministeri d'Obres Públiques i Urbanisme notificarà als interessats el traspàs i la nova situació administrativa quan el Govern aprove aquest acord per Reial Decret. Alhora, remetrà als òrgans competents de la Comunitat Valenciana una còpia certificada de tots els expedients d'aquest personal traspassat, així com dels certificats d'havers referits a les quantitats acreditades durant 1983.   
H) Llocs de treball vacants que es traspassen.   
Els llocs de treball vacants dotats pressupostàriament que es traspassen són els que es detallen en les relacions adjuntes número 3, amb indicació del Cos o Escala a què estan adscrits o assimilats, nivell orgànic i dotació pressupostària corresponent.   
I) Valoració definitiva de les càrregues financeres dels serveis traspassats.   
1.1. La càrrega assumida neta que, segons la liquidació del pressupost de despeses per a 1981, correspon als serveis que es traspassen a la Comunitat, s'eleva amb caràcter definitiu a 1.651.672 milions de pessetes, segons detall que figura en la relació número 4.1.   
1.2. Els recursos financers que s'han destinat a sufragar les despeses originades per l'exercici dels serveis que es traspassen durant l'exercici de 1984 inclouran les dotacions següents:   
 Milions de ptes.  
Assignacions pressupostàries per a cobertura del cost efectiu.  
N'apareix detall en la relació 4.2. 1.962.232  
(Recaptació prevista per taxes i altres ingressos) 24.749  
1.3. Transitòriament, mentre no entre en vigor la corresponent Llei de participació en els tributs de l'Estat mitjançant la consolidació en la Secció 32 dels Pressupostos Generals de l'Estat dels crèdits relatius als distints components del cost efectiu, pels imports que s'indiquen, susceptibles d'actualització pels mecanismos generals previstos en cada Llei de Pressupostos:   
 Crèdits en  
 pessetes 1981  
 Milions de ptes.  
a) Costos bruts:  
Despeses de personal 566.115  
Despeses de funcionament 65.353  
Inversions per a conservació, millora i substitució 1.041.300  
b) A deduir:  
Recaptació anual per taxes i altres ingressos 21.098  
Finançament net 1.651.672  
1.4. Les possibles diferències que es produesquen durant el període transitori a què fa referència l'apartat 1.3, respecte al finançament dels serveis traspassats, seran objecte de regularització en tancar cada exercici econòmic, mitjançant la presentació dels comptes i estats justificatius corresponents davant una Comissió de liquidació que es constituirà en el Ministeri d'Economia i Hisenda.   
J) documentació i expedients dels serveis que es traspassen.   
El lliurament de la documentació i els expedients dels serveis traspassats es realitzarà en el termini d'un mes des de l'aprovació d'aquest acord pel Consell de Ministres, i la resolució d'aquells que es troben en tramitació es realitzarà d'acord amb el que preveu l'article vuité del Reial Decret 4015/1982, de 29 de desembre.   
K) Data d'efectivitat dels traspassos.   
Els traspassos de funcions i de mitjans objecte d'aquest acord tindran efectivitat a partir del dia 1 de juliol de 1984.   
I perquè conste expedim aquesta certificació a Madrid, el 27 de juny de 1983. -Els Secretaris de la Comissió Mixta, Gonzalo Puebla de Diego i Maria Blanca Blanquer i Prats.   
Veure imatge


Còpia Permalink ELI